Babatha
Babatha (Graece Βαβάθα, Aramaice בבתא), plenius Babatha Simonis filia Maozena fuit Iudaea qui oppidum Maoza in regione Iordanis (nunc in Iordania) sita ineunte saeculo 2 habitabat. Igael Iadin archaeologus anno 1960 marsupium scorteum in situ nunc Spelunca Epistularum dicto, invenit, documentis Babathae propriis repletum, quae ad matrimonia, cessiones mancipiorum, tutelam et ita porro, inter annos 96 et 134, spectant, et vivido modo multa de vita Iudaeae ordinis medialis sed nihilominus satis provecti (et locupletis) eo tempore nos docent, necnon de re scribali et legali in Imperio Romano.